# **Kérelem - óvodakötelezettség külföldön történő teljesítése esetén**

A 2020. január 1-jén hatályba lépő jogszabályváltozások alapján abban az esetben, **ha az óvodaköteles korú gyermek külföldön teljesíti óvodakötelezettségét ezt be kell jelenteni az Oktatási Hivatal számára – a köznevelési intézmény értesítése mellett.** Az Oktatási Hivatal a bejelentésekhez elektronikus űrlapot biztosít.

Lehetőségük vagy Ügyfélkapus hitelesítéssel kitölteni az űrlapot, ebben az esetben az ügyintézés teljes mértékben elektronikusan történik, bejelentésének befogadásáról elektronikusan, Ügyfélkapu tárhelyén kap tájékoztatást.

Abban az esetben, ha nem rendelkezik Ügyfélkapu regisztrációval, úgy az elektronikusan kitöltött kérelem űrlap beküldését követően a rendszer által generált PDF dokumentumot ki kell nyomtatnia és – az aláírásával történő hitelesítést követően – postai úton be kell küldenie az űrlapon feltüntetett címre.

Az alábbi oldalon érhető el a bejelentéssel kapcsolatos tájékoztató és a bejelentéshez használandó elektronikus űrlap, amely az általános információk mellett tartalmazza a kérelmek benyújtásával kapcsolatos tudnivalókat:

[Külföldre távozással kapcsolatos tájékoztató és a kérelem benyújtása](https://ohtan.oh.gov.hu/)

<https://ohtan.oh.gov.hu/>

Amennyiben korábban az Oktatási Hivatal számára bejelentette, hogy gyermeke külföldön teljesíti óvodakötelezettségét és ezt követően ismét Magyarország területén működő nevelési, oktatási intézménybe tér vissza, úgy kérjük, hogy használja bejelentéséhez a következő űrlapot:

[Bejelentés óvodakötelezettségét / tankötelezettségét külföldön teljesítő gyermek, tanuló kötelezettsége teljesítésének Magyarországon történő folytatásáról](https://www.oktatas.hu/pub_bin/dload/kir/Bejelentes_kulf_kotelezettseg_mo_ujra_202209.pdf)

<https://www.oktatas.hu/pub_bin/dload/kir/Bejelentes_kulf_kotelezettseg_mo_ujra_202209.pdf>